Nariadenie Komisie (ES) č. 385/2004
z 1. marca 2004,
ktorým sa mení a dopĺňa nariadenie (ES) č. 2341/2003 stanovujúce odchýlku z nariadenia (ES) č. 780/2003, ktorým sa otvára a uplatňuje stanovenie colnej kvóty na mrazené hovädzie mäso spadajúce pod číselný znak KN 0202 a výrobky spadajúce pod číselný znak KN 02062991
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], a najmä jeho prvý pododsek článku 32 ods. 1,
keďže:
(1) po úspešnom odvolaní podnikateľského subjektu na nezávislom orgáne holandského súdnictva proti rozhodnutiu holandských úradov neschváliť, aby podnikateľský subjekt v súlade s článkom 8 a článkom 9 nariadenia Komisie (ES) č. 780/2003 zo 7. mája 2003 otvorenie a ustanovenie colnej kvóty na mrazené hovädzie mäso spadajúce pod číselný znak KN 0202 a výrobky spadajúce pod číselný znak KN 02062991 (1. júla 2003 až 30. júna 2004) [2] a následne zamietnuť jeho žiadosť o dovozné povolenie predloženú počas prvého obdobia (1. až 4. júla 2003) v súlade s prvou zarážkou článku 12 ods. 2 tohto nariadenia, boli holandské úrady zaviazané spätne schváliť a vydať dovozné povolenie v súvislosti s 33,34071 tonami mrazeného hovädzieho mäsa na toto obdobie;
(2) následne je treba prispôsobiť množstvá určené na obdobie 3. až 7. mája v súlade s článkom 1 ods. 2 písm. a) bod ii) nariadenia Komisie (ES) č. 2341/2003 [3], aby sa zaručilo, že celkové množstvo 34450 ton určené na rok 2003/2004, ako sa to stanovuje v druhom pododseku článku 12 ods. 2 nariadenia (ES) č. 780/2003 sa neprekročí;
(3) opatrenia ustanovené v tomto nariadení sú v súlade so stanoviskom Riadiaceho výboru pre výrobky hovädzie a teľacie mäso,
PRIJALA TOTO NARIADENIE:
Článok 1
V článku 1 ods. 2 písm. a) nariadenia (ES) č. 2341/2003 sa bod ii) nahrádza takto:
"ii) 5708,65929 ton na obdobie od 3. do 7. mája 2004;"
.
Článok 2
Toto nariadenie nadobúda účinnosť tretí deň po uverejnení v Úradnom vestníku Európskej únie.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 1. marca 2004